Mai exact, potrivit ANM, în Banat, Crișana și în vestul Transilvaniei instabilitatea atmosferică va fi accentuată și se va manifesta prin averse, descărcări electrice, intensificări de scurtă durată ale vântului și izolat grindină.
În intervale scurte de timp sau prin acumulare cantitățile de apă vor fi de 20…30 l/mp și izolat de peste 40 l/mp.
Județele afectate sunt: Alba, Arad, Bihor, Cluj, Caraș-Severin, Hunedoara și Timiș.
Totodată, manifestări de instabilitate atmosferică, pe arii mai restrânse, vor fi posibile și în nord-vestul și centrul țării.
În aceeași perioadă, în București, cerul va fi mai mult senin, iar vântul va sufla moderat. Temperatura maximă va fi de 29…30 de grade.